Diari Oficial de la Generalitat Valenciana


Sumari del DOGV 1977, del 04-03-1993 (1993/827339)

RESOLUCIÓ de 26 de febrer de 1993, del Conseller d'Obres Públiques, Urbanisme i Transports, per la qual aprova definitivament la modificació, en l'àmbit del planejament del desenvolupament del sal no urbanitzable M-1, Universitat Politècnica, del Pla General d'Ordenació Urbana de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1977

Data del DOGV
:   04-03-1993

Secció del DOGV
:   ALTRES DISPOSICIONS

Número del document
:   1993/827339


Data del document
:   26-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 26 de febrer de 1993, del Conseller d'Obres Públiques, Urbanisme i Transports, per la qual aprova definitivament la modificació, en l'àmbit del planejament del desenvolupament del sòl no urbanitzable M-1, Universitat Politècnica, del Pla General d'Ordenació Urbana de València.  
Vist l?expedient relatiu a la modificació en l?àmbit de planejament de desplegament en sòl no urbanitzable M-1, Universitat Politècnica, del Pla General d'Ordenació Urbana de València, amb els següents  
Antecedents de fet  
Primer  
L'Ajuntament de València va aprovar inicialment, l'expedient el 9 de maig de 1991. Després del període d'exposició pública en el qual va haver vuit al·legacions - de les quals es va emetre informe com cal -, el va aprovar- provisionalment el 20 de novembre de 1992.  
Segon  
El projecte té memòria justificativa; fitxa de característiques de planejament de desplegament de sistema general en sòl no urbanitzable M-1, Universitat Politècnica, i plànols d'informació i d'ordenació. També hi ha en l?expedient informes de la Diputació de València, de 28 de gener de 1993; del Consell Metropolità de l?Horta, de 2 de febrer de 1993, i de la Direcció General de Transports d'aquesta conselleria, de 22 de febrer de 1993. A aquests informes ens remetem per a la claredat i concisió d'aquesta resolució.  
Tercer  
La finalitat d'aquesta modificació consisteix en:  
1. Ampliar la delimitació de l?àmbit determinat en el pla vigent a fi d'incorporar els terrenys necessaris per a realitzar la variant de l'actual camí de Vera, una part del traçat actual del qual s'incorpora al sistema general.  
2. Ampliar la qualificació de sistema general de transports a una superfície major de la prevista pel pla vigent a fi d'adequar les necessitats reals del municipi i de l?àrea metropolitana - cotxeres d'EMT i cotxeres de FGV -.  
3. Ordenar les edificabilitats de les illes corresponents al sistema general educatiu cultural, de manera que sense augmentar l?edificabilitat total, s'adeqüe millor a l'actual organització espacial i departamental de la Universitat Politècnica.  
Cinqué  
Conjuntament amb aquest expedient, es tramita el pla especial de desplegament del sistema d'equipament comunitari i centres públics de la Universitat Politècnica de València, que inclou l?àmbit M- 1.  
Sisé  
La Comissió Territorial d'Urbanisme de València, reunida en la sessió de 22 de febrer de 1992, va acordar d'emetre informe favorable sobre l'aprovació definitiva de l?expedient.  
Fonaments de dret  
Primer  
La tramitació ha estat correcta, d'acord amb el que exigeixen els article 109 i 114 per remissió del 4 28 del text refós de la Llei sobre el Règim del Sòl i Ordenació Urbana, de 26 de juny de 1992, en relació amb els articles del 126 al. 130 del Reglament de Planejament per remissió de l'article 161.1 del mateix cas legal. La documentació es considera adequada i suficient, tenint en compte l'objecte de la modificació plantejada i el contingut d'aquesta s'ajusta a les determinacions que estableixen l'article 72 de l'esmentat text refós de la Llei del Sòl i els articles del 37 al 42 del Reglament de Planejament.  
Segon  
La modificació plantejada s'ha de qualificar d'alteració puntual de les determinacions del Pla General d'Ordenació Urbana de València, que no en comporta una revisió, ja que no s'adopten nous criteris respecte de l?estructura general i orgànica del territori, ni de la classificació del sòl, d'acord amb el que disposa l'article 126 del text refós de la llei del sòl vigent.  
Tercer  
Aquest conseller és competent per a resoldre l'aprovació definitiva dels plans generals - i de les seues modificacions dels municipis que siguen capitals amb província o que tinguen una població de més de 50.000 habitants, en virtut del que estableix l'article 118.3.a) de la Llei del Sòl, en relació amb l'article 3.2 del Reglament dels Organs Urbanístics de la Generalitat Valenciana.  
Vistos els preceptes legals esmentats i la resta de normativa aplicable, a proposta de l'Ajuntament de València, d'acord amb el dictamen emés per la Comissió Territorial d'Urbanisme de València, resolc:  
Aprovar definitivament la modificació, en l'àmbit del planejament del desenvolupament del sòl no urbanitzable M-1, Universitat Politècnica, del Pla General d'Ordenació Urbana de València.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que es considere procedent.  
València, 26 de febrer de 1993.- El Conseller d'Obres Públiques, Urbanisme i Transports: Eugenio L. Burriel de Orueta.